Detaljni izvedbeni nastavni plan za kolegij:

**Fizikalna kemija**

**Akademska godina**: 2023/2024

**Studij:** Farmacija (integrirani preddiplomski i diplomski)

**Kod kolegija**: FAR202

**ECTS bodovi**: 7

**Jezik na kojem se izvodi kolegij: hrvatski**

**Nastavno opterećenje kolegija**: 90 sati (45 P + 30 V + 15 S)

**Preduvjeti za upis kolegija:** Položeni završni ispiti iz Opće kemije i Fizike

**Nositelj kolegija i kontakt podaci:**

Titula i ime: Doc. dr. sc. Duško Čakara

ured: O-811

tel: 051 584555

e-mail: dcakara@uniri.hr

**Vrijeme konzultacija**: 2 h iza zadnjeg predavanja u tjednu (grupno), no moguće i iza bilo kojeg predavanja za kraća pojedinačna pitanja

**Izvođači i nastavna opterećenja** (suradnici, asistenti, tehničar/laborant):

Duško Čakara (45 P + 30 V + 15 S)

**Obavezna literatura:**

1. P. W. Atkins, J. De Paula, Physical Chemistry for Life Sciences, Oxford University Press, 2006.
2. P. W. Atkins, Physical Chemistry, 9th Ed., Oxford University Press, 1994.
3. M Sikirica, Stehiometrija, Školaska knjiga, Zagreb, 2008.
4. A. T. Florence, D. Attwood, Physicochemical Principles of Pharmacy, 6th ed., Pharmaceutical Press 2016.

**Preporučena dodatna literatura (izborna):**

* 1. P. W. Atkins, M. J. Clugston, Načela fizikalne kemije, Školska knjiga, Zagreb, 1996.

**Opis predmeta** (sažetak i ciljevi kolegija):

Stjecanje osnovnih znanja iz područja kemijske termodinamike, elektrokemije, kemijske kinetike i atomske/molekulske spektroskopije, te njihova primjena u rješavanju teorijskih i računskih zadataka. Stjecanje znanja o primjeni fizikalno-kemijskih principa u farmaciji (kemijska stabilnost i topljivost lijekova, ionski produkt i osmolarnost otopina, utjecaj pH na ravnotežu otapanja, fizikalno-kemijski principi analitičkih metoda itd.)

**Ishodi učenja**:

* Steći znanja iz područja kemijske termodinamike, elektrokemije, kemijske kinetike i atomske/molekulske spektroskopije, koja omogućavaju znanstveni pristup u rješavanju stručnih farmaceutskih pitanja
* Kvantitativno izraziti (numerički, grafički) i koristiti fizikalno-kemijske veličine za opis stanja i procesa u kemiji i biokemiji
* Upoznati se s fizikalno-kemijskim principima koji određuju svojstva kemijskih spojeva i sustava općenito, kao i lijekova u farmaceutskim pripravcima
* Upoznati se s fizikalno-kemijskim postavkama analitičkih metoda koje se susreću u farmaciji

**Detaljni sadržaj kolegija (teme/naslovi predavanja, seminara i vježbi):**

P1. Uvod u kolegij. Položaj fizikalne kemije u odnosu na druge temeljne prirodne znanosti te biokemiju i farmaciju.

P2, P3. Uvod u kemijsku termodinamiku. Definicije i vrste sustava s obzirom na izmjenu tvari i energije. Parcijalni plinski zakoni za idealne plinove. Jednadžba stanja id. plina. Kinetička teorija id. plina.

P4. Realni plinovi. Izražavanje odstupanja stanja realnog plina od idealnog (kompresijski faktor, izotermalna stlačivost, reducirani tlak, temperatura, mol. volumen). Zakon korespondirajućih stanja.

P5. Funkcije stanja naspram topline i rada. Rad u reverzibilnom i ireverzibilnom procesu. 0. zakon termodinamike. Toplinski kapacitet.

P6. 1. zakon termodinamike. Unutarnja energija. Značenje i korištenje totalnog diferencijala. Unutarnji tlak. Entalpija.

P7. Kirchoffov zakon i njegova primjena. Termokemija i metode mjerenja izmjene topline s primjerima u farmaciji.

P8. Hessov zakon. Doseg reakcije i molarne promjene funkcija stanja u reakcijama.

P9. 2. Zakon termodinamike. Clausiusova nejednadžba. Spontanosti toplinskog prijenosa topline. Boltzmann-ova jednadžba.

P10. 3. zakon termodinamike. Gibbsova (i Helmholtzova) energija. Spontanost procesa izražena preko funkcija stanja za sustav. Svojstva Gibbsove energije.

P11. Kemijski potencijal čiste tvari. Fugacitet. Fizikalne promjene stanja čistih tvari. Fazne pretvorbe i ovisnost stabilnosti faza o uvjetima (tlak, temperatura). Fazni dijagram. Ovisnost tlaka pare tekućine o vanjskom tlaku.

P12. Kemijski potencijal komponente u smjesi. Totalni diferencijal Gibbsove energije za smjesu. Fazni dijagrami smjesa. Zeotropne i azeotropne smjese.

P13. Parcijalne molarne veličine. Gibbs – Duhemova jednadžba i njena primjena. Gibbsova energija miješanja (id. plin). Odnos Gibbsove energije miješanja i entropije. Raoultov i Henryev zakon – idealne i idealno razrijjeđene otopine. Spontanost miješanja tekućina.

P14. Koligativna svojstva. Topljivost. Osmoza. Važnost procesa prijenosa otopljene tvari u farmaciji.

P15. Termodinamika reakcijskih smjesa. Aktivitet. Reakcijska Gibbsova energija. Termodinamička ravnoteža kemijskih reakcija (fenomenološki i statistički prikaz).

P16. Primjeri kemijskih ravnoteža. Otapanje soli i plinova. Kiselinsko-bazna ravnoteža. Koeficijent raspodjele. Koeficijent distribucije. Adsorpcijska ravnoteža. Ravnoteža micelizacije. Važnost konstanti pKa, logP i logD u dizajnu lijekova (ADME).

P17. Ovisnost kemijske ravnoteže o uvjetima. Le Chatelierov princip i Van't Hoffova jednadžba. Statističko-mehanički prikaz Le Chatelierovog principa.

P18. Kiselinsko-bazna ravnoteža. Definicije pH, pKa i pKw. Henderson Hasselbalchova ravnoteža za monoprotonsku kiselinu. Elektroneutralnost. Izračun pH otopine slabe monoprotonske kiseline i polinom vezanja. Aproksimacija slabe disociranosti. Specijacijski dijagram.

P19. Diprotonske i triprotonske kiseline. Polinom vezanja, izračun pH otopine, specijacijski dijagram. Aproksimacija odvojenih stupnjeva disocijacije.

P20. Mikroskopska konstanta disocijacije i njen odnos s makroskopskom.

P21. Kiselinsko-bazna ravnoteža za slabe baze. Konstanta hidrolize.

P22. Kiselinsko-bazna ravnoteža u smjesi slabe kiseline i slabe baze. Amfoterni spojevi i njihova disocijacija. Izračun pH i izoelektrične točke za oligopeptide. Krivulja protonacije i nabijanja oligopeptida.

P23. Elektrokemija. Osnovni pojmovi: elektrode i članci, elektrodne reakcije.

P24. Termodinamika elektrokemijskih članaka. Nernstov zakon. Spontanost elektrodnih reakcija u člancima i redoks reakcija izvan članaka. Nernstova jednadžba. Standardni redukcijski potencijali i elektrokemijski niz.

P25. ravnotežna elektrokemija. Teorija ionskih otopina. Aktivitet ionskih vrsta u otopinama. Koeficijent aktiviteta. Elektrostatski potencijal oko iona u vodenim otopinama. Ionski radijus.

P26. Nakupljanje iona na površinama elektroda. Potenciometrija. Prijenos iona kroz biološke membrane (aktivni i pasivni)

P27. Vodljivost i provodnost ionskih otopina. Zakon neovisnog gibanja iona. Kolrauschov zakon. Određivanje ionskih koncentracija iz električne vodljivosti. Primjeri elektrokemijskih metoda i tehnike u biologiji, fiziologiji, farmaceutici

P28. Kemijska kinetika. Osnovni pojmovi i definicije (brzina reakcije, početna brzina reakcije, red reakcije). Definicija zakona brzine reakcije.

P29. Određivanje reda reakcije: metoda početne brzine. Integrirani zakoni brine (0., 1. i 2. red). Vrijeme poluraspada reaktanta. Reducirani red reakcije.

P30. Temperaturna ovisnost brzina reakcija. Arrheniusova jednadžba. Reverzibilne reakcije. Odnos između konstanti brzina i konstante ravnoteže. Relaksacijska metoda za određivanje prosječne konstante brzine.

P31. Elementarne reakcije. Reakcijski mehanizam. Konzekutivne reakcije. Korak koji određuje ukupnu brzinu reakcije.

P32. Kinetički naspram termodinamički kontroliranih sustava reakcija. Difuzijski naspram aktivacijski kontroliranih reakcija.

P33. Michaelis-Mentenov mehanizam. Tradicionalni prikaz kinetike enzimskih reakcija (linearizacija). Sekvencijalne reakcije.

P34. Uvod u kvantno-mehanički opis materije. Valovi i prijenos energije. Jednadžba elektromagnetskog vala i parametri koji ju određuju. Spektar EM zračenja.

P35. Nedostatci klasične fizike u opisu elementarnih čestica. Fotoelektrički učinak. Kvantizacija energijskih razina i Planck-ova formula.

P36. Bohrov model i spektar molekule vodika. Rutherford-ov model atoma. Dualnost val-čestica, De Broglie-eva formula.

P37. Schrödinger-ova jednadžba. Normiranje i interpretacija valne funkcije. Superpozicija valnih funkcija i Heissenbergov princip neodređenosti.

P38. Primjena kvantne teorije u mehanici čestičnih gibanja: translacijsko gibanje (čestica u kutiji), vibracije, rotacije. Degeneracija energijskih stanja.

P39. Jednoelektronski atomi: Schrödinger-ova jednadžba. Separacija internog gibanja. Atomske orbitale i energije. Energijski prijelazi elektrona. Atomi s više elektrona: helijev atom. Efekt zasjenjenja. Paulijev princip isključenja. Spin elektrona. Hundovo pravilo.

P40. Kvantno-mehanički opis kemijske veze. Born-Oppenheimerovo približenje. Linearna kombinacija atomskih orbitala (LCAO). Teorija valentne veze. Teorija molekulskih orbitala. Hibridizacija. HOMO-LUMO teorija stvaranja kemijske veze.

P41. Osnove atomske i molekulske spektroskopije: Interakcija EM zračenja i atoma odn. molekula. Spektroskopska mjerenja.

P42. Apsorpcijski i emisijski spektri u UV/VIS području spektra. Elektronski prijelazi i izborna pravila u atomskoj i molekulskoj UV/VIS spektroskopiji.

P43. Čisti vibracijski spektri i izborna pravila. Aproksimacija harmonijskog oscilatora. Morse-ov potencijal. Čisti rotacijski spektri i izborna pravila. Sprege kvantno-mehaničkih stanja i spektroskopski prijelazi: rotacijsko-vibracijski spektri.

P44. Sprega molekulskih orbitala i vibracijskih stanja. Prijelazi sa i bez promjene parnosti (fluorescencija, fosforescencija)

P45. Magnetski moment jezgre i elektrona. Interakcija EMZ i magnetskog momenta. Temelji NMR spektroskopije.

Seminari S1-S15 (proučavanje literature, kolokvij, kviz i diskusija). Naglašeno je stjecanje sposobnosti samostalnog proučavanja i učenja iz udžbenika, što se provjerava na ulaznim kolokvijima. Ukupno pet seminarskih tema biti će oglašene tijekom kolegija.

**Vježbe (rješavanje računskih zadataka)**

V1-V3. Repetitorij (rješavanje zadataka iz algebre i opće kemije)

V4. Idealni plinovi. Parcijalni plinski zakoni. Kinetička teorija plinova. Realni plinovi. Kompresijski faktor. Van der Waalsova jednadžba stanja

V5. Ekspanzijski rad. Reverzibilna i ireverzibilna promjena stanja sustava. Ekspanzija i kompresija plina. Toplina. Topliski kapacitet. 1. zakon termodinamike: unutarnja energija.

V6. Entalpija. Termokemija. Kalorimetrija. Hessov zakon. Kirchoffov zakon. Totalni diferencijal. Rad pri adijabatskoj ekspanziji.

V7. 2. zakon. Entropija. Spontani procesi. Entropija u ireverzibilnim procesima. Entropija faznih pretvorbi. Ovisnost entropije o temperaturi.V6. Gibbs-ova energija. Svojstva Gibbs-ove energije. Kemijski potencijal čiste tvari. Promjene stanja čistih tvari.

V8. Dodatni zadaci za vježbu (V4-V7)

V9. Otopine - topljivost. Koligativna svojstva. Osmoza.

V10. Kiselinsko-bazna ravnoteža. Autoprotoliza (disocijacija) vode. pH. Kiselinsko-bazne titracije. Hendersson-Hasselbalch-ova jednadžba – odnos pK i pH za monoprotonsku kiselinu.

V11. Kiselinsko-bazna ravnoteža u oligoprotičnim kiselinama i bazama. Dijagram specijacije.

V12. Izračun pH u smjesi kiselina i baza. Puferske smjese. Kiselinsko-bazna ravnoteža u otopinama proteina i izračun izoelektrične točke.

V13. Elektrokemija. Polureakcije i elekrodni procesi. Reakcije u člancima. Elektromotorna sila članka. Standardni elektrodni potencijal. Elektrokemijski red. Nernst-ova jednadžba.

V14. Potencoimetrija. Mjerenje pH. Bjerrumova teorija - aktivitet iona u neidealnim otopinama. Ionski elektrostatski potencijal u otopinama. Membranski potencijal.

V15. Dodatni zadaci za vježbu (V8-V14)

V16. Kemijska kinetika i kataliza. Red reakcije. Empirijski zakoni brzine reakcija. Određivanje reda reakcije: metoda početne brzine. Integrirani zakoni. Reakcija nultog, prvog i drugog reda. Poluživot reaktanata.

V17. Temperaturna ovisnost brzine reakcije. Arrhenius-ova jednadžba. Energija aktivacije. Odnos brzine reakcije i ravnoteže. Relaksacijska metoda.

V18. Određivanje reda reakcije i konstanti brzina metodom ekstrapolacije početnih brzina (primjer enzimske reakcije).
V19. Dodatni zadaci za vježbu (V16-V18)

V20. Jednadžba elektromagnetskog vala. Fotoelektrički učinak.

V21. Kvantizacija energijskih razina i Planck-ova formula. Bohrov model atoma. De Broglie-eva formula.

V22. UV/VIS spektroskopija. Lambert-Beer-ov zakon. Boltzmann-ova raspodjela elektrona po dostupnim stanjima.

V23. Čisti vibracijski spektri i izborna pravila. Aproksimacija harmonijskog oscilatora. Morse-ov potencijal. Čisti rotacijski spektri i izborna pravila.

V24. Dodatni zadaci za vježbu (V20-V23)

V25-V30. Demonstracijski pokusi:

1. Određivanje koeficijenta raspodjele (logP) aktivne tvari lijeka
2. Konduktometrija – Određivanje stupnja disocijacije lijeka u vodenom mediju

**Obveze, način praćenja i vrednovanje studenata:**

O prisutnosti studenata na nastavi vodi se evidencija. Dozvoljen je izostanak s nastave sukladno važećem Pravilniku o studijima SvRi. Naknadno polaganje kolovkija moguće je isključivo u opravdanom slučaju, na temelju pravno važećeg dokumenta koji to potvrđuje (liječnička ispričnica ili dr.). U slučaju prelaska u potpunosti na online nastavu, sukladno odredbama i uputama dobivenim od strane SvRi, svi dijelovi se prebacuju u online okruženje, i u ovom dokumentu dobivaju kategoriju online.

Ocjenjivanje studenata provodi se prema Pravilniku o studijima SvRi (lipanj 2018, dostupno na web stranicama SvRi). Ocjenjivanje studenata na kolokvijima i pismenom ispitu temelji se na ostvarenim ishodima učenja pojedinog studenta.

**Minimalni prag:** Za ocjenu D (50 bodova) ili višu, student mora steći min. 30,00 bodova unutar kontinuiranog dijela kolegija, te položiti završni ispit koji se sastoji od pismenog i usmenog dijela. Student koji je unutar kontinuiranog dijela kolegija ostvario manje od 30,00 bodova, ne može pristupiti završnom ispitu. Student koji ne ostvari prolaznu ocjenu na pismenom ili usmenom dijelu završnog ispita, ima pravo na ponovni izlazak na završni ispit, ukupno najviše 3 puta, unutar jednog od najviše tri popravna roka.

**Kontinuirani dio:** unutar kontinuiranog dijela praćenja student može ostvariti do 60,00 bodova uz minimalni prag od 30,00 kumulativno (zbroj svih kolokvija, ocjene iz seminara te vježbi). Unutar pojedinih kolokvija ne primjenjuje se prag prolaza već student skuplja bodove. Za mogućnost ostvarivanja prolazne ocjene iz seminarskog rada, on mora biti predan unutar zadanog roka.

**Završni ispit:** Student mora položiti oba dijela (pismeni i usmeni) završnog ispita. Za prolaz na pismenom ispitu student mora ostvariti najmanje 10,0 bodova (50 %). Težište pismenog ispita je na provjeri znanja najosnovnijih pojmova, definicija, zakona i metoda koji se protežu kroz kolegij, uključujući seminarske radove i vježbe. Pravo izlaska na usmeni dio završnog ispita imaju svi studenti koji su položili pismeni ispit. Za prolaz na usmenom ispitu student mora ostvariti najmanje 10,0 bodova (50 %). Težište usmenog ispita je na ocjenjivanju razumijevanja gradiva i samostalnog izvođenja zaključaka.

|  |  |
| --- | --- |
| **Vrsta provjere** | **Najveći broj bodova**  |
| Kolokviji | 1. kolokvij (pisani ispit) | 20 |
| 2. kolokvij (pisani ispit) | 20 |
| Seminar | ulazni kolokviji | 15 |
| Vježbe | ulazni kolokviji | 5 |
| ***UKUPNO kontinuirano ocjenjivanje*** | ***60*** |
| Završni ispit | Pismeni ispit | 20 |
| Usmeni ispit | 20 |
|  | ***UKUPNO na kolegiju*** | ***100*** |

**Dodatne bodove** na kolegiju student može ostvariti u kvizevima, kvalitetnom izradom radnih listova iz vježbi te pokazanim znanjem na seminarima, što će biti kontinuirano praćeno i evidentirano od strane nastavnika. **Dodatne bodove mogu ostvariti isključivo studenti čija dolaznost na nastavu prelazi 80 %.**

Za prisutnost na laboratorijskim vježbama student se mora pripremiti prema pismenoj uputi za pojedinu vježbu (skripta) te na početku termina vježbe, položiti ulazni kolokvij.

**Alati za održavanje online dijela nastave i provjera znanja** - studenti moraju sebi osigurati korištenje programa i online sučelja Zoom, MS Teams, Merlin, TurnitIn, putem vlastitih računala ili drugih odgovarajućih uređaja te osigurati internet vezu s min. 15 GB podatkovnog prometa:
Moguće je održavanje nastave i svih elemenata provjere znanja online ili uživo, ovisno o odluci nositelja kolegija, a sukladno općim uvjetima i odredbama o održavanju nastave na Odjelu za biotehnologiju Sveučilišta u Rijeci.

Na sve urađene zadatke polaznicima se osigurava pravovremena povratna informacija i prati napredak. Po obavljenoj nastavi, polaznici ispunjavaju upitnik kojim se vrednuje rad nastavnika i organizacija nastavnog procesa, mjeri vlastita procjena motiviranosti i aktivnog sudjelovanja u nastavnom procesu, zadovoljstvo predmetom te vlastita procjena polaznika o stečenim ishodima učenja.

**Ispitni termini:**

1. ispitni termin održat će se 27.06.2024. u 10:00 (pismeni) te usmeni 28.06.2024. u 14:00 (usmeni)

2. ispitni termin održat će se 11.07.2024. u 10:00 (pismeni) te usmeni 12.07.2024. u 14:00 (usmeni)

3. ispiti termin održati će se 09.09.2024. u 10:00 (pismeni) te usmeni 10.09.2024. u 14:00 (usmeni)

4. ispiti termin održati će se 23.09.2024. u 10:00 (pismeni) te usmeni 24.09.2024. u 14:00 (usmeni)

**Formiranje ocjene (prema Pravilniku o studijima Sveučilišta u Rijeci):**

Prema postignutom ukupnom broju ocjenskih bodova dodjeljuju se sljedeće konačne ocjene:

|  |  |  |
| --- | --- | --- |
| **Postotak usvojenog znanja i vještina** | **ECTS ocjena** | **Brojčana ocjena** |
| 90% do 100% | A | Izvrstan (5) |
| 75% do 89,9% | B | Vrlo dobar (4) |
| 60% do 74,9% | C | Dobar (3) |
| 50% do 59,9% | D | Dovoljan (2) |
| 0% do 49,9% | F | Nedovoljan (1) |

Konačna ocjena je zbroj bodova ostvarenih tijekom nastave i bodova ostvarenih na završnom ispitu, a prolazne ocjene su izvrstan (5), vrlo dobar (4), dobar (3) i dovoljan (2).

**Raspored nastave:**

|  |  |  |  |  |  |  |
| --- | --- | --- | --- | --- | --- | --- |
| **Datum** | **Grupa** | **Vrijeme (h)** | **Broj sati** | **Mjesto** | **Oblik nastave** | **Izvođač** |
| 05.03.2024. | svi | 10:00-11:00 | 1 | O- 339 | P1, ulazni kolokvij | Duško Čakara |
| 07.03.2024. | svi | 15:00-17:00 | 2 | O- 339 | V1,V2 | Duško Čakara |
| 12.03.2024. | svi | 10:00-11:00 | 1 | O- 339 | V3 | Duško Čakara |
| 14.03.2024. | svi | 14:00-19:00 | 5 | O-030 | P2-P6 | Duško Čakara |
| 19.03.2024. | svi | 8:00-13:00 | 5 | O-030 | V4,V5,P7-P9 | Duško Čakara |
| 21.03.2024. | svi | 14:00-19:00 | 5 | O- 030 | V6,V7,P10-P12 | Duško Čakara |
| 26.03.2024. | svi | 8:00-13:00 | 5 | O- 030 | V8,V9,P13-P15 | Duško Čakara |
| 28.03.2024. | svi | 14:00-19:00 | 5 | O- 030 | V10, P16-P20 | Duško Čakara |
| 02.04.2024. | svi | 10:00-13:00 | 3 | O- 030 | V11-V13 | Duško Čakara |
| 04.04.2024. | grupa 1grupa 2 | 9:00-10:3010:15-11:45 |  | O- 339 | 1. kolokvij | Duško Čakara |
| 04.04.2024. | svi | 14:00-18:00 | 4 | O-030 | P21-P24 | Duško Čakara |
| 09.04.2024. | svi | 09:00-14:00 | 5 | O- 030 | V14, V15, P25-P27 | Duško Čakara |
| 12.04.2024. | svi | 09:00-14:00 | 5 | O- 030 | V16,V17, P28-P30 | Duško Čakara |
| 16.04.2024. | svi | 08:00-13:00 | 5 | O- 030 | V18, P31-P34 | Duško Čakara |
| 18.04.2024. | svi | 14:00-19:00 | 5 | O- 339 | V19, P35-P38 | Duško Čakara |
| 22.04.2024. | svi | 14:00-19:00 | 5 | O- 030 | V20,V21, P39, P40 | Duško Čakara |
| 25.04.2024. | svi | 16:00-18:00 | 2 | O- 030 | V22, V23 | Duško Čakara |
| 30.04.2024. | grupa 2grupa 1 | 9:00-10:4510:15-11:45 |  | O- 339 | 2. kolokvij | Duško Čakara |
| 06.05.2024. | svi | 15:00-18:00 | 3 | O- 339 | P41-P43 | Duško Čakara |
| 09.05.2024. | svi | 15:00-18:00 | 3 | O-339 | V24,P44,P45 | Duško Čakara |
| 16.05.2024. | svi | 15:00-18:00 | 3 | O-339 | V25-V27 | Duško Čakara |
| 23.05.2024. | svi | 15:00-18:00 | 3 | O- 339 | V28-V30 | Duško Čakara |
| 28.05.2024. | svi | 9:00-12:00 | 3 | O- 339 | S1-S3 | Duško Čakara |
| 04.06.2024. | svi | 09:00-12:00 | 3 | O- 339 | S4-S6 | Duško Čakara |
| 06.06.2024. | svi | 15:00-18:00 | 1 | O- 339 | S7-S9 | Duško Čakara |
| 11.06.2024. | svi | 09:00-12:00 | 3 | O- 339 | S10-S12 | Duško Čakara |
| 13.06.2024. | svi | 15:00-18:00 | 3 | O- 339 | S13-S15 | Duško Čakara |

Raspored održavanja kolegija podložan je promjenama sukladno trenutnoj situaciji, odlukama i uputama MEDRI i OBRI.

**Dodatne informacije:**

**Izvedbeni plan i raspored održavanja kolegija, podložni su promjenama sukladno trenutnoj situaciji, odlukama i uputama SvRi i Odjela za biotehnologiju.**

**Informatička opremljenost studenata za provjere znanja**

Za provjere znanja, studenti smiju koristiti vlastita prijenosna računala isključivo ukoliko imaju instaliran i funkcionalan (testiran) preglednik sa zaključavanjem sučelja operativnog sustava, Safe Exam Browser. Upute za instalaciju biti će objavljene putem sustava za e-učenje Merlin.

**Akademska čestitost**

Studenti su dužni poštovati načela akademske čestitosti te se upućuju na dokumente Sveučilišta u Rijeci: *Eti*č*ki kodeks Sveu*č*ilišta u Rijeci* te *Eti*č*ki kodeks za studente.*

**Studentska anketa**

**Mole se svi studenti da se** **u zadnjem tjednu kontinuirane nastave prije prvog ispitnog roka**, **odazovu vrednovanju kvalitete nastavnog rada nastavnika i suradnika** kako bi se na temelju procjena i sugestija mogla unaprijediti nastava na ovom kolegiju. Vrednovanje nastave putem ISVU sustava provodi se aplikacijom „studomat“ na obrascu definiranom na razini Sveučilišta u Rijeci, a rezultati su anonimni. Više informacija o svim aspektima ovog procesa možete pronaći u Priručniku za kvalitetu studiranja Sveučilišta u Rijeci.